GREEK SUPREME COURT DECISION

Decision ID: 535/2024
Decision Number: 535
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Διονύσιο Παλλαδινό-Εισηγητή και Παναγιώτα Πασσίση, Αρεοπαγίτες. Συνήλθε σε δημόσια συνεδρίαση στο Κατάστημά του στις 6 Φεβρουαρίου 2024, με την παρουσία της Αντεισαγγελέα του Αρείου Πάγου Ευσταθίας Καπαγιάννη (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Γ. Π. του Ε., κρατουμένου στο κατάστημα Κράτησης …, που εκπροσωπήθηκε από το δικηγόρο Μιχαήλ Ατσαβέ, ο οποίος διορίστηκε δικηγόρος του, κατά την εκδίκαση της προσβαλλόμενης απόφασης, με την υπ' αριθμ. 157/2023 πράξη του Εισαγγελέα Εφετών Αθηνών και σύμφωνα με το άρθρο 7 του Ν. 3226/2004, για αναίρεση της 3783/2023 απόφασης του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην υπ' αριθμ. πρωτοκόλλου 8452/15-11-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 1090/2023. Αφού άκουσε Την Αντεισαγγελέα, που πρότεινε να γίνει δεκτή η κρινόμενη αίτηση αναίρεσης, να αναιρεθεί η προσβαλλόμενη απόφαση και να παραπεμφθεί η υπόθεση για νέα συζήτηση, και τον διορισμένο δικηγόρο του αναιρεσείοντος, που ζήτησε όσα αναφέρονται στα σχετικά πρακτικά,

Judges: Ελένη Κατσούλη, Γεωργία Κατσιμαγκλή, Ελένη Μπερτσιά, Διονύσιο Παλλαδινό-Εισηγητή, Παναγιώτα Πασσίση

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Διονύσιο Παλλαδινό-Εισηγητή και Παναγιώτα Πασσίση, Αρεοπαγίτες. Συνήλθε σε δημόσια συνεδρίαση στο Κατάστημά του στις 6 Φεβρουαρίου 2024, με την παρουσία της Αντεισαγγελέα του Αρείου Πάγου Ευσταθίας Καπαγιάννη (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Γ. Π. του Ε., κρατουμένου στο κατάστημα Κράτησης …, που εκπροσωπήθηκε από το δικηγόρο Μιχαήλ Ατσαβέ, ο οποίος διορίστηκε δικηγόρος του, κατά την εκδίκαση της προσβαλλόμενης απόφασης, με την υπ' αριθμ. 157/2023 πράξη του Εισαγγελέα Εφετών Αθηνών και σύμφωνα με το άρθρο 7 του Ν. 3226/2004, για αναίρεση της 3783/2023 απόφασης του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην υπ' αριθμ. πρωτοκόλλου 8452/15-11-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 1090/2023. Αφού άκουσε Την Αντεισαγγελέα, που πρότεινε να γίνει δεκτή η κρινόμενη αίτηση αναίρεσης, να αναιρεθεί η προσβαλλόμενη απόφαση και να παραπεμφθεί η υπόθεση για νέα συζήτηση, και τον διορισμένο δικηγόρο του αναιρεσείοντος, που ζήτησε όσα αναφέρονται στα σχετικά πρακτικά,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η υπό κρίση, από 14-11-2023, με αριθμό 8452/15-11-2023, αίτηση του Γ. Π. του Ε., κατοίκου ..., για αναίρεση της απόφασης 3783/20-10-2023 του ΣΤ' Τριμελούς Εφετείου Κακουργημάτων με την οποία απορρίφθηκε ως απαράδεκτη η έφεσή του κατά της απόφασης 3279/7-10-2022 του Γ' Μονομελούς Εφετείου Κακουργημάτων Αθηνών, με την οποία ο αναιρεσείων κηρύχθηκε ένοχος για τις πράξεις της απόπειρας ληστείας και της επικίνδυνης σωματικής βλάβης (42 παρ. 1, 380 παρ. 1 και 309 του ΠΚ) και του επιβλήθηκε συνολική ποινή κάθειρξης επτά (7), ασκήθηκε νομότυπα και εμπρόθεσμα, περιέχει δε λόγο αναίρεσης από το άρθρο 510 παρ. 1 στοιχ. Η' του ΚΠοινΔ (παράνομη απόρριψη της έφεσης ως απαράδεκτης) και, συνεπώς, είναι παραδεκτή. Σύμφωνα με τη διάταξη του άρθρου 473 παρ. 1 ΚΠολΔ, αν ειδική διάταξη νόμου δεν ορίζει διαφορετικά, η προθεσμία άσκησης ένδικων μέσων είναι δέκα (10) ημέρες από τη δημοσίευση της απόφασης, εφόσον δε ο δικαιούμενος δεν είναι παρών, κατά την απαγγελία της απόφασης, η πιο πάνω προθεσμία είναι επίσης δεκαήμερη, εκτός αν διαμένει στην αλλοδαπή ή είναι άγνωστη η διαμονή του, οπότε η προθεσμία είναι τριάντα (30) ημερών και αρχίζει σε κάθε περίπτωση από την επίδοση της απόφασης. Επίσης κατά τη διάταξη του άρθρου 435 του ΚΠολΔ, ορίζεται ότι: "1. Αν ο κατηγορούμενος, που καταδικάστηκε κατά τα άρθρα 432 παρ. 2 ή 433 ΚΠολΔ, από λόγους ανώτερης βίας ή από άλλα ανυπέρβλητα αίτια δεν μπόρεσε εγκαίρως να γνωστοποιήσει με οποιονδήποτε τρόπο στο δικαστήριο ανυπέρβλητο κώλυμα εμφάνισής του στη δίκη και να ζητήσει την αναβολή της συζήτησης (άρθρο 349 ΚΠΔ), μπορεί να υποβάλει αίτηση για ακύρωση της διαδικασίας που πραγματοποιήθηκε χωρίς την παρουσία του ή την εκπροσώπησή του από συνήγορο. Η αίτηση υποβάλλεται στον γραμματέα του δικαστηρίου που εξέδωσε την απόφαση μέσα σε ανατρεπτική προθεσμία δεκαπέντε (15) ημερών από την έκδοσή της και αναφέρει τους λόγους ανώτερης βίας ή το ανυπέρβλητο κώλυμα. Νέα αίτηση για ακύρωση της ίδιας διαδικασίας είναι απαράδεκτη σε οποιουσδήποτε λόγους και αν στηρίζεται. 2. Η αίτηση αυτή δεν αναστέλλει την εκτέλεση της απόφασης. Η αίτηση για ακύρωση εισάγεται, χωρίς να κλητευθεί εκείνος που την υπέβαλε, στην πρώτη δικάσιμο του δικαστηρίου που δίκασε, το οποίο αποφασίζει αμετάκλητα. Αν γίνει δεκτή η αίτηση, ακυρώνεται η απόφαση που προσβάλλεται και διατάσσεται η νέα συζήτηση της υπόθεσης με ρητή δικάσιμο, κατά την οποία ο κατηγορούμενος οφείλει να προσέλθει χωρίς να κλητευθεί. Η προθεσμία της έφεσης ή της αίτησης για αναίρεση της καταδικαστικής απόφασης αρχίζει μετά την πάροδο άπρακτης της ως άνω δεκαπενθήμερης προθεσμίας ή, σε περίπτωση υποβολής αίτησης ακύρωσης, από την απόρριψή της". Με το τελευταίο αυτό εδάφιο της παρ. 2 του άρθρου 435 του ΚΠολΔ, ρυθμίζεται το ζήτημα της προθεσμίας άσκησης έφεσης κατά καταδικαστικής απόφασης που εκδόθηκε σε βάρος του κατηγορουμένου ερήμην και ωσεί παρόντος για κακούργημα και καθορίζεται ότι αυτή αρχίζει μετά την πάροδο άπρακτης της προθεσμίας άσκησης αίτησης ακύρωσης της διαδικασίας ή σε περίπτωση υποβολής εμπρόθεσμης αίτησης ακύρωσης της διαδικασίας από την απόρριψή της. Η τελευταία αυτή διάταξη ως ειδική, κατισχύει της γενικής ως προς αυτήν προαναφερθείσας διάταξης του άρθρου 473 παρ. 1 ΚΠολΔ. Έτσι, η προθεσμία άσκησης έφεσης μετά την υποβολή εμπρόθεσμης αίτησης ακύρωσης της διαδικασίας, του άρθρου 435 παρ. 1 του ΚΠοινΔ και απόρριψης αυτής, είναι δέκα (10) ημέρες και αρχίζει από την επομένη της ημέρας απόρριψης της αίτησης ακύρωσης της διαδικασίας, χωρίς να απαιτείται και επίδοση της ερήμην εκδοθείσας απόφασης για την έναρξη προθεσμίας της έφεσης, αφού ο κατηγορούμενος που ασκεί αίτηση ακύρωσης της διαδικασίας σαφώς γνωρίζει την καταδικαστική σε βάρος του απόφαση (ΑΠ 331/2022). Περαιτέρω, κατά τις διατάξεις του άρθρου 476 παρ. 1 και 2 του ίδιου Κώδικα, το ένδικο μέσο, δηλαδή και αυτό της έφεσης, απορρίπτεται ως απαράδεκτο, μεταξύ άλλων, και όταν ασκήθηκε εκπρόθεσμα. Στην περίπτωση δε της παράνομης από το Δικαστήριο απόρριψης της έφεσης ως απαράδεκτης ιδρύεται ο από το άρθρο 510 παρ. 1 στοιχ. Η' του ΚΠολΔ λόγος αναίρεσης. Στην προκείμενη περίπτωση, από την παραδεκτή επισκόπηση των εγγράφων της δικογραφίας για τις ανάγκες του αναιρετικού ελέγχου προκύπτει ότι ο κατηγορούμενος και ήδη αναιρεσείων, με την 3279/7-10-2022 απόφαση του Γ' Μονομελούς Εφετείου Κακουργημάτων Αθηνών δικάσθηκε ερήμην, ωσεί παρών, κατά τη διάταξη του άρθρου 432 παρ. 2 του ΚΠοινΔ και κηρύχθηκε ένοχος για τις πράξεις: α) της απόπειρας ληστείας (42 παρ. 1, 380 παρ. 1 του 1ΠΚ) και β) της επικίνδυνης σωματικής βλάβης (309 του ΠΚ) και του επιβλήθηκε συνολική ποινή κάθειρξης επτά (7) ετών. Στη συνέχεια, ο αναιρεσείων, άσκησε εμπροθέσμως, στις 20-10-2022, δηλαδή εντός της προθεσμίας των δεκαπέντε ημερών από την έκδοση της ως άνω απόφασης, αίτηση ακύρωσης της διαδικασίας, κατά τη διάταξη του άρθρου 435 παρ.1 του ΚΠοινΔ. Η εν λόγω αίτηση ακύρωσης της διαδικασίας απορρίφθηκε με την 761/10-3-2023 απόφαση του Α' Μονομελούς Εφετείου Κακουργημάτων Αθηνών, η οποία δημοσιεύθηκε με την παρουσία του αιτούντος την ακύρωση, ήδη αναιρεσείοντος. Συνακόλουθα, η προθεσμία άσκησης έφεσης για τον αναιρεσείοντα, ο οποίος είχε παραπεμφθεί για κακούργημα και δικάσθηκε ερήμην, ωσεί παρών, ήταν δέκα ημέρων και άρχιζε από τις 10-3-2023, όταν δημοσιεύθηκε η απόφαση που απέρριψε την εμπροθέσμως ασκηθείσα αίτηση ακύρωσης της διαδικασίας κατά της καταδικαστικής απόφασης 3279/7-10-2022 του Γ' Μονομελούς Εφετείου Κακουργημάτων Αθηνών. Στις 13-3-2023, ήτοι εντός της προθεσμίας των δέκα ημέρων, ο αναιρεσείων άσκησε την από 13-3-2023 έφεση κατά της απόφασης 3279/2022 του Γ' Μονομελούς Εφετείου Αθηνών, με δήλωση ενώπιον του Διευθυντή του Καταστήματος Κράτησης ..., για την οποία συντάχθηκε η με αριθμό 182/2023 έκθεση. Το ΣΤ' Τριμελές Εφετείο Κακουργημάτων Αθηνών, με την προσβαλλόμενη απόφαση, απέρριψε την έφεση ως απαράδεκτη, λόγω εκπρόθεσμης άσκησης με το ακόλουθο σκεπτικό : "...αποδείχθηκε ότι η προσβαλλόμενη απόφαση επιδόθηκε στον κατηγορούμενο (...) στις 24-1-2023 και η κρινόμενη έφεση ασκήθηκε απ' αυτόν στις 13-3-2023, στο Κατάστημα Κράτησης ..., αν και γνώριζε την 10ήμερη προθεσμία που είχε προς τούτο .... Πρέπει, συνεπώς, η έφεση να απορριφθεί ως απαράδεκτη λόγω εκπροθέσμου ασκήσεώς της". Με τις παραδοχές αυτές το Δικαστήριο, με την προσβαλλόμενη απόφαση, παράνομα απέρριψε την από 13-3-2023 έφεση του αναιρεσείοντος ως απαράδεκτη λόγω εκπρόθεσμης άσκησης, δεδομένου ότι η προθεσμία άσκησης έφεσης, στην ένδικη περίπτωση, άρχιζε από τις 10-3-2023, όταν δημοσιεύθηκε η απόφαση η οποία απέρριψε την αίτηση ακύρωσης της διαδικασίας του κατηγορουμένου και ήδη αναιρεσείοντος, και συνακόλουθα, η ασκηθείσα στις 13-3-2023 έφεσή του, ήταν εμπρόθεσμη. Επομένως, είναι βάσιμος και πρέπει να γίνει δεκτός ο από το άρθρο 510 παρ. 1 στοιχ. Η' του ΚΠοινΔ, λόγος της κρινόμενης αίτησης αναίρεσης με τον οποίο πλήττεται η αναιρεσιβαλλόμενη απόφαση για παράνομη απόρριψη της έφεσης ως απαράδεκτης. Κατά συνέπεια, πρέπει, να αναιρεθεί η προσβαλλόμενη απόφαση και να παραπεμφθεί η υπόθεση για νέα συζήτηση στο ίδιο Δικαστήριο, αφού είναι δυνατή η συγκρότησή του από άλλους Δικαστές εκτός από εκείνους που δίκασαν προηγουμένως (άρθρο 519 του ΚΠοινΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αναιρεί την απόφαση 3783/20-10-2023 του ΣΤ' Τριμελούς Εφετείου Κακουργημάτων. Παραπέμπει την υπόθεση για νέα συζήτηση στο ίδιο Δικαστήριο, συγκροτούμενο από άλλους Δικαστές εκτός εκείνων που δίκασαν προηγουμένως. Κρίθηκε και αποφασίσθηκε στην Αθήνα στις 5 Μαρτίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 2 Απριλίου 2024.

LEGAL REFERENCES
Articles Referenced: άρθρο 7 του Ν. 3226/2004, άρθρο 510 παρ. 1 στοιχ. Η', άρθρου 473 παρ. 1, άρθρου 435 του ΚΠολΔ, άρθρα 432 παρ. 2, άρθρο 349, άρθρου 435 παρ. 1, άρθρου 476 παρ. 1, άρθρο 510 παρ. 1 στοιχ. Η' του ΚΠολΔ, άρθρου 432 παρ. 2, άρθρου 435 παρ.1, άρθρο 519, άρθρο 7, άρθρο 510, άρθρου 473, άρθρου 435, άρθρα 432, άρθρου 476, άρθρου 432
Article Codes: ΠΚ|ΚΠολΔ
Law References: Ν.3226/2004
Total Articles Cited: 15

DATES MENTIONED: 15-11-2023|14-11-2023|20-10-2023|7-10-2022|20-10-2022|10-3-2023|13-3-2023|24-1-2023|06-02-2024|05-03-2024|02-04-2024

SOURCE: https://areiospagos.gr/nomologia/apofaseis_DISPLAY.asp?cd=MTQF5YG3XMHYNOYZK4B23HMEP8W4WN&apof=535_2024&info=ΠΟΙΝΙΚΕΣ -  ΣΤ